મોહમ્મદ આમિર અલીને ઈલેક્ટ્રિક વ્હીકલ પ્રત્યે ક્રેઝ હતો. આજ કારણે તેના પિતાએ એક સેકન્ડ હેન્ડ કાર લઈ આપી. મોહમ્મદે તે કારને ઈલેક્ટ્રિક ચાર્જિગ કારમાં બદલી દીધી. ધીરે ધીરે તેની કારની ચર્ચા થવા લાગી. જામિયાની વેબસાઈટ પર મોહમ્મદ અને તેના ઈલેક્ટ્રિકલ વ્હીકલ અંગેની માહિતી આપવામાં આવી. તે જોઈને નોર્થ કેરોલિનાની ફ્રિસન મોટર વર્કસ નામની કંપનીને મોહમ્મદનું કામ પસંદ આવ્યું અને તેને જામિયા મિલિયા ઈસ્લામિયા યુનિવર્સિટી દ્વારા સંપર્ક કર્યો અને બેટરી મેનેજમેન્ટ સિસ્ટમ એન્જિનયર તરીકે નોકરી ઓફર કરી.